รัฐบาลไทย-ข่าวทำเนียบรัฐบาล-นายกฯ ย้ำการจัดซื้อเรือดำน้ำเพื่อความสงบสุขของประเทศ ดำเนินการอย่างคุ้มค่าทั้งทางเศรษฐกิจและความมั่นคง
วันพุธที่ 17 กุมภาพันธ์ 2564
นายกฯ ย้ําการจัดซื้อเรือดําน้ําเพื่อความสงบสุขของประเทศ ดําเนินการอย่างคุ้มค่าทั้งทางเศรษฐกิจและความมั่นคง
นายกฯ ย้ําการจัดซื้อเรือดําน้ําเพื่อความสงบสุขของประเทศ ดําเนินการอย่างคุ้มค่าทั้งทางเศรษฐกิจและความมั่นคง
วันนี้ (17 ก.พ. 64) เวลา 10.25 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 24 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล กรณีการจัดซื้อเรือดําน้ํา ดังนี้
นายกรัฐมนตรีชี้แจงกรณีการจัดซื้อเรือดําน้ําว่า การขับเคลื่อนประเทศต้องมีการกําหนดทิศทางในหลายด้าน การมีเรือดําน้ําเป็นการสร้างความมั่นใจว่าไทยมีศักยภาพที่จะปกป้องอธิปไตยของประเทศ โดยประเทศไทยมีพื้นที่ติดทะเลกว่า 3,000 กิโลเมตร ในสถานการณ์ปกติ เรือดําน้ําจะทําหน้าที่ป้องกันและรักษาทรัพยากรทางทะเล ซึ่งไทยไม่เคยมีอุปกรณ์สํารวจท้องทะเลในระดับลึก โดยเฉพาะทะเลฝั่งอันดามัน นอกจากนี้ เรือดําน้ํายังทําหน้าที่เฝ้าระวังในพื้นที่ทะเลทั้ง 2 ฝั่ง เพื่อดูแลรักษาทรัพยากรทางทะเล การประมงนอกน่านน้ํา ตรวจตราด้านความมั่นคงทางทะเล กระบวนการค้ามนุษย์ และผู้อพยพชาวโรฮิงญา ซึ่งเมื่อวันที่ 12 กรกฎาคม 2563 มีเรือรบจากประเทศเพื่อนบ้าน ซึ่งสันนิษฐานว่าเข้ามาค้นหาผู้อพยพชาวโรฮิงญาในฝั่งทะเลอันดามันของไทยโดยไม่ได้รับอนุญาต อย่างไรก็ดี การมีเรือดําน้ํายังเป็นการสะท้อนอํานาจทางทะเลของกองทัพเรือไทย ซึ่งแม้ว่าประเทศจะสงบแต่การกระทบกันก็อาจเกิดขึ้นได้ทุกเมื่อ
นอกจากนี้ นายกรัฐมนตรีชี้แจงอีกว่า การจัดซื้อเรือดําน้ําเป็นการจัดซื้อแบบผ่อนชําระ และเป็นรายการผูกพันงบประมาณที่ผ่านการพิจารณาจากรัฐสภาแล้ว โดยเป็นรายจ่ายในปี 2560 จํานวน 1 ลํา ผูกพันงบประมาณผ่อนชําระจํานวน 7 ปี และรายจ่ายในปี 2563 จํานวน 2 ลํา ผูกพันงบประมาณผ่อนชําระจํานวน 8 ปี กรณีไม่ซื้อเรือดําน้ําลําที่ 2 และ 3 ประเทศไทยก็ไม่จําเป็นต้องจ่ายค่าปรับให้ทางจีน แต่จะส่งผลต่อความน่าเชื่อถือของไทย เพราะรัฐบาลได้มีการเจรจาด้วยวิธีรัฐบาล G to G เรียกข้อเอกสารผูกพันระหว่างรัฐบาลว่าข้อตกลงไม่ใช่สัญญา ซึ่งเจรจาในหลักการ 3 ลํามาโดยตลอด ทําให้ได้ราคาลดลง มีการให้อาวุธยุทโธปกรครบถ้วน ไม่เช่นนั้นราคาก็จะสูงขึ้น โดยการจัดซื้อเรือดําน้ําลําที่ 2 และ 3 กองทัพเรือได้มีการเจรจาต่อรองในงบประมาณที่คุ้มค่าที่สุด มีการขอให้การรับประกันถึง 2 ปี ซึ่งปกติจะให้แค่เพียง 1 ปีเท่านั้น การฝึกอบรมให้สามารถทําการรบได้จริง และการติดตั้งอุปกรณ์เพิ่มเติมต่าง ๆ มูลค่ากว่า 2,100 ล้านบาท โดยไม่มีการเพิ่มวงเงิน ทั้งนี้ เมื่อเทียบผลประโยชน์ทางทะเลกับราคาที่ซื้อมา พบว่าผลประโยชน์ทางทะเล 24 ล้านล้านบาท ในขณะที่ราคาลงทุนเรือดําน้ําคิดเป็นร้อยละ 0.093 เท่านั้น ซึ่งมีความคุ้มค่าทางเศรษฐกิจและตอบสนองยุทธศาสตร์ด้านความมั่นคง ยามศึกเรารบ ยามสงบเราต้องเตรียมพร้อม ทั้งขวัญกําลังใจ คน และเครื่องมือ ปัจจุบันความรุนแรงของอาวุธมีมากขึ้น เร็วขึ้น แม่นยําขึ้น ประเทศไทยจึงจําเป็นต้องพัฒนามากขึ้นด้วย
ทั้งนี้ ประเทศไทยจะยังไม่ได้รับเรือดําน้ําในทันที แต่ต้องรอการก่อสร้างถึง 6 ปี และต้องส่งคนไปเรียนรู้การก่อสร้าง การใช้งานต่าง ๆ นายกรัฐมนตรีเน้นย้ําว่า การจัดซื้อเรือดําน้ํานี้เพื่อความสงบสุขของประเทศ ทุกคนต้องเสียสละทั้งคนที่ต้องไปเรียนรู้และคนที่ต้องลงไปอยู่ในเรือดําน้ํา พร้อมขอให้ทุกคนภูมิใจในความเป็นชาติของเรา ความเข้มแข็งของเรา อธิปไตยของเราตั้งแต่อดีตจนถึงปัจจุบัน ไม่มีใครอยากทําลาย
ปัจจุบัน ในอาเซียนมีเรือดําน้ําทั้งหมด 18 ลํา ประกอบด้วย เวียดนาม 6 ลํา, อินโดนีเซีย 5 ลํา (กําลังซื้อเพิ่มเติม 4 ลํา), สิงคโปร์ 4 ลํา (กําลังซื้อเพิ่มเติม 4 ลํา), มาเลเซีย 2 ลํา และเมียนมา 1 ลํา (กําลังซื้อเพิ่มเติม 4 ลํา) ทั้งนี้ ในประวัติศาสตร์ของไทยช่วง 2481-2484 ซึ่งขณะนั้นประเทศไทยมีเรือดําน้ํา 4 ลํา โดยปัจจุบันเรือดําน้ําเหล่านั้นปลดประจําการไปตั้งแต่ปี 2494 นับเป็นเวลากว่า 69 ปีแล้วที่กองทัพเรือไทยไม่มีเรือดําน้ําประจําการ